Page:Five Scotch songs (1).pdf/4

 They're a' blawn by, I ha'e him safe,

Till death we'll never part.

But what puts parting in my head?

It may be far awa;

The present moment is our ain,

The neist we never saw.

Since Colin's weel, I'm weel content,

I hae nae mair to crave;

Could I but live to mak' him blest,

I'm blest aboon the lave.

And will I see his face again?

And will I hear him speak?

I'm downright dizzy wi' the thocht,

In troth, I'm like to greet.

Hey the bonnie, ho the bonnie,

Hey the bonnie breast knots;

Blythe and merry were they a'

When they put on their breast-knots.

There was a bridal in this town,

And till’t the lasses a' were boun',

Wi' mankie facings on their gown,

And some of them had breast-knots.

Singing, hey the bonnie, &c.